CELEX: 52010PC0022
Language: sk
Date: 2010-02-03
Title: Návrh rozhodnutie Rady týkajúce sa pozície Únie, ktorá sa má prijať v rámci Dočasného výboru EÚ – Srbsko k jeho rokovaciemu poriadku vrátane pôsobnosti a štruktúry podvýborov EÚ – Srbsko

Dôležité právne oznámenie

|

52010PC0022

Návrh rozhodnutie Rady týkajúce sa pozície Únie, ktorá sa má prijať v rámci Dočasného výboru EÚ – Srbsko k jeho rokovaciemu poriadku vrátane pôsobnosti a štruktúry podvýborov EÚ – Srbsko  /* KOM/2010/0022 v konečnom znení - NLE 2010/0013 */  

	[pic] | EURÓPSKA KOMISIA |Brusel, 3.2.2010KOM(2010)22 v konečnom znení2010/0013 (NLE)NávrhROZHODNUTIE RADYtýkajúce sa pozície Únie, ktorá sa má prijať v rámci Dočasného výboru EÚ – Srbsko k jeho rokovaciemu poriadku vrátane pôsobnosti a štruktúry podvýborov EÚ – SrbskoDÔVODOVÁ SPRÁVADohoda o stabilizácii a pridružení (ďalej len „DSP“) medzi Európskymi spoločenstvami a ich členskými štátmi na jednej strane a Srbskou republikou na strane druhej bola podpísaná v Luxemburgu 29. apríla 2008. Dohoda nadobudne platnosť v prvý deň druhého mesiaca nasledujúceho po dni, keď si strany navzájom oznámia, že ich príslušné ratifikačné postupy boli ukončené.Dočasná dohoda medzi Európskym spoločenstvom a Srbskou republikou, podpísaná v ten istý deň s cieľom umožniť skoré uplatňovanie ustanovení dohody o stabilizácii a pridružení (DSP) týkajúcich obchodu a obchodných záležitostí, nadobudne platnosť 1. februára 2010.Článkom 42 dočasnej dohody sa zriaďuje Dočasný výbor, ktorý bude dohliadať na vykonávanie dohody. Tento výbor musí prijať svoj vlastný rokovací poriadok tak, ako je uvedené v článku 43 dočasnej dohody. Pre riadne fungovanie výboru je žiaduce prijať tento rokovací poriadok počas prvého zasadnutia.Navrhovaný rokovací poriadok podrobne upravuje povinnosti Dočasného výboru a postupy, ktorými sa bude riadiť v súlade s dočasnou dohodou, a zvlášť sa v ňom zohľadňuje predovšetkým skutočnosť, že výboru sú zverené rozhodovacie právomoci podľa tejto dohody. Rokovacím poriadkom sa tiež zriaďujú osobitné podvýbory, ako je uvedené v článku 45 dočasnej dohody. Komisia navrhuje zjednodušenie štruktúry podvýborov znížením počtu podvýborov na päť, ktoré by sa vzťahovali na rôzne oblasti uvedené v prílohe k tejto dôvodovej správe. Oblasti uvedené v DSP, ktoré nie sú zahrnuté do dočasnej dohody, budú ďalej predmetom rokovaní v rámci posilneného stáleho dialógu[1] až do nadobudnutia platnosti DSP.Rada na návrh Komisie určí pozíciu, ktorú má Únia zaujať v rámci Dočasného výboru v súvislosti s prijatím rokovacieho poriadku Dočasného výboru.Z tohto dôvodu sa navrhuje, aby Rada schválila pripojený návrh.Príloha k dôvodovej správeDočasná dohoda medzi EÚ a Srbskom o obchode a obchodných záležitostiachŠTRUKTÚRA PODVÝBOROVNázvy podvýborov | Oblasti | Odkazy na dočasnú dohodu (Dohodu o stabilizácii a pridružení) |Obchod, priemysel, clá, dane a spolupráca s ostatnými kandidátskymi krajinami | Voľný pohyb tovaru Priemyselné produkty Obchodné otázky Dane Pravidlá pôvodu Administratívna pomoc v colných záležitostiach Spolupráca s ostatnými kandidátskymi krajinami Ostatné otázky týkajúce sa Hlavy III dočasnej dohody | čl. 3 (čl. 18) čl. 4-8 (čl. 19-23) čl. 19-23 (čl. 34-48) čl. 22-23 (čl. 37-38) čl. 29 (čl. 44), protokol č. 3 čl. 41 (čl. 99), protokol č. 5 čl. 52 (čl. 17) čl. 36 a 37 (čl. 69 a 71) |Poľnohospodárstvo a rybné hospodárstvo, bezpečnosť potravín, veterinárne a fytosanitárne záležitosti | Poľnohospodárske produkty v širšom zmysle Poľnohospodárske produkty v užšom zmysle Produkty rybného hospodárstva Spracované poľnohospodárske produkty Víno a liehoviny Ochrana zemepisných označení poľnohospodárskych produktov a potravín a produktov a potravín rybného hospodárstva iných ako víno a liehoviny | čl. 9, čl. 11 ods. 1, čl. 12 ods. 1, čl. 16, čl. 17 ods. 1, čl. 20 a 21 (čl. 24, čl. 26 ods. 1, čl. 27 ods. 1, čl. 31, čl. 32 ods. 1, čl. 35 a 36) čl. 11 ods. 2-4, čl. 12 ods. 2 a čl. 17 ods. 2 a 3, (čl. 26 ods. 2-4, čl. 27 ods. 2 a čl. 32 ods. 2 a 3) čl. 14 a 15 (čl. 29 a 30) čl. 10 (čl. 25), protokol č. 1 čl. 13 (čl. 28), protokol č. 2 čl. 18 (čl. 33) |Vnútorný trh a hospodárska súťaž | Hospodárska súťaž Štátna pomoc oceliarskemu priemyslu Duševné, priemyselné a obchodné vlastníctvo | čl. 38 a 39 (čl. 73 a 74) čl. 38 ods. 8 (čl. 73 ods. 8), protokol č. 4 čl. 40 (čl. 75) |Hospodárske a finančné záležitosti a štatistika | Pohyb kapitálu a platby | čl. 35, čl. 38 ods. 7 písm. b) [čl. 62, čl. 73 ods. 7 písm. b)] |Doprava | Tranzitná doprava | čl. 34 [čl. 61 ods. 1, protokol 4, čl. 3 písm. a) a b), čl. 11 ods. 2, 3 a 5, čl. 19 ods. 1 a 2, čl. 21 ods. 1 a 2 písm. d)] |2010/0013 (NLE)NávrhROZHODNUTIE RADYtýkajúce sa pozície Únie, ktorá sa má prijať v rámci Dočasného výboru EÚ – Srbsko k jeho rokovaciemu poriadku vrátane pôsobnosti a štruktúry podvýborov EÚ – SrbskoRADA EURÓPSKEJ ÚNIE,So zreteľom na Zmluvu o fungovaní Európskej únie, a najmä jej článok 218 ods. 9,so zreteľom na návrh Komisie,keďže:1.  Dočasná dohoda o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej[2] (ďalej len „dočasná dohoda“), ktorá bola podpísaná 29. apríla 2008, vstúpila do platnosti 1. februára 2010.2.  V článku 43 ods. 2 dočasnej dohody sa stanovuje, že Dočasný výbor prijme svoj vlastný rokovací poriadok.3.  V článku 45 dočasnej dohody sa stanovuje, že Dočasný výbor môže rozhodnúť o zriadení podvýborov.4.  Zriadenie, zloženie, pôsobnosť a štruktúra podvýborov by mala byť stanovená v rokovacom poriadku Dočasného výboru.5.  Únia by mala určiť pozíciu, ktorá sa má zaujať v rámci Dočasného výboru v súvislosti s prijatím rokovacieho poriadku,PRIJALA TOTO ROZHODNUTIE:Jediný článokPozícia, ktorá sa má prijať zo strany Únie v rámci Dočasného výboru uvedeného v článku 43 Dočasnej dohody o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej, vychádza z návrhu rozhodnutia Dočasného výboru pripojenom k tomuto rozhodnutiu.V Bruseli...Za Radupredseda …PRÍLOHAR OZHODNUTIE č. 1/200.. DOčASNÉHO VÝBORU EÚ – SRBSKO TÝKAJÚCE SA JEHO ROKOVACIEHO PORIADKU VRÁTANE PÔSOBNOSTI A šTRUKTÚRY PODVÝBOROV EÚ – SRBSKODOČASNÝ VÝBOR EÚ-SRBSKO,so zreteľom na Dočasnú dohodu o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej (ďalej len „dočasná dohoda“), ktorá bola podpísaná 29. apríla 2008, a najmä na jej článok 43,ROZHODOL TAKTO:Článok 1PredsedníctvoFunkčné obdobie predsedu Dočasného výboru je 12 mesiacov a túto funkciu striedavo zastáva zástupca Európskej komisie v mene Európskej únie (ďalej len „Únia“) a zástupca vlády Srbskej republiky. Prvé funkčné obdobie sa však začína dňom prvého zasadnutia Dočasného výboru a končí sa 31. decembra toho istého roku.Článok 2ZasadnutiaDočasný výbor pravidelne zasadá raz do roka v Bruseli alebo v Belehrade podľa dohody oboch strán. Po vzájomnej dohode je možné na žiadosť jednej zo strán zvolať mimoriadne zasadnutia Dočasného výboru.Zasadnutia zvoláva predseda.Pokiaľ nie je dohodnuté inak, zasadnutia Dočasného výboru sú neverejné.Článok 3DelegáciePredseda je pred každým zasadnutím informovaný o plánovanom zložení delegácie každej zmluvnej strany.Ak sú v programe zasadnutia záležitosti týkajúce sa Európskej investičnej banky (EIB), jej zástupca sa môže zúčastniť na zasadnutiach Dočasného výboru ako pozorovateľ.Dočasný výbor môže prizvať nečlenov, aby sa zúčastnili jeho zasadnutia, s cieľom poskytnúť informácie o konkrétnych otázkach.Členské štáty Únie sú informované o zasadnutiach Dočasného výboru.Článok 4SekretariátÚradník Európskej komisie a úradník vlády Srbskej republiky spoločne plnia úlohy tajomníkov Dočasného výboru.Článok 5KorešpondenciaVšetky písomnosti adresované predsedovi Dočasného výboru a ním odosielané písomnosti sa zasielajú obom tajomníkom. Obaja tajomníci zabezpečujú, aby bola korešpondencia v prípade potreby rozposlaná ich príslušným zástupcom v Dočasnom výbore.Článok 6Program zasadnutí6.  Predseda a tajomníci vypracujú pre každé zasadnutie najneskôr do 15 pracovných dní pred začiatkom zasadnutia predbežný program rokovania.Predbežný program obsahuje body, v súvislosti s ktorými bola tajomníkom najneskôr 21 pracovných dní pred začiatkom zasadnutia doručená žiadosť o zahrnutie do programu, pričom tieto body sú zahrnuté do predbežného programu, len ak bola podporná dokumentácia doručená tajomníkom najneskôr do dňa odoslania predbežného programu.Dočasný výbor prijme program na začiatku každého zasadnutia. Body, ktoré nie sú zahrnuté do predbežného programu, sa môžu zahrnúť do programu v prípade súhlasu oboch strán.7.  Predseda môže so súhlasom oboch strán skrátiť lehoty stanovené v ods. 1 s cieľom zohľadniť okolnosti konkrétneho prípadu.Článok 7ZápisnicaNávrh zápisnice zo zasadnutia Dočasného výboru vypracuje strana, ktorá je hostiteľom zasadnutia. V nej sú uvedené prijaté rozhodnutia, odporúčania a závery. Do dvoch mesiacov po zasadnutí sa návrh zápisnice predkladá Dočasnému výboru na schválenie. Schválenú zápisnicu podpisuje predseda a obaja tajomníci a každá strana si ponechá jeden z originálov. Kópia zápisnice sa zasiela každému z adresátov uvedených v článku 5 tohto rozhodnutia.Článok 8RokovaniaDočasný výbor prijíma svoje rozhodnutia a formuluje svoje odporúčania na základe vzájomnej dohody strán.Počas obdobia medzi zasadnutiami môže Dočasný výbor prijať rozhodnutia alebo poskytnúť odporúčania písomným postupom, ak s tým obidve strany súhlasia.Rozhodnutia a odporúčania Dočasného výboru sa v zmysle článku 45 dočasnej dohody nazývajú „rozhodnutie“ a „odporúčanie“ podľa charakteru, pričom nasleduje poradové číslo, dátum ich prijatia a opis predmetnej veci.Rozhodnutia a odporúčania Dočasného výboru podpisuje predseda a potvrdzujú obaja tajomníci.Rozhodnutia prijaté Dočasným výborom uverejňujú strany vo svojich úradných vestníkoch. Každá strana môže rozhodnúť o uverejnení akéhokoľvek iného aktu prijatého Dočasným výborom.Článok 9JazykyÚradnými jazykmi Dočasného výboru sú úradné jazyky oboch zmluvných strán.Pokiaľ sa nerozhodne inak, rokovania Dočasného výboru vychádzajú z podkladov vyhotovených v týchto jazykoch.Článok 10VýdavkyÚnia a Srbská republika znášajú výdavky týkajúce sa pracovníkov, cestovného a diét, ako aj výdavky poštového a telekomunikačného charakteru, ktoré vznikli v súvislosti s účasťou na zasadnutiach Dočasného výboru a podvýborov.Výdavky spojené s tlmočením, prekladom a rozmnožovaním dokumentov na zasadnutiach, ako aj akékoľvek iné výdavky týkajúce sa materiálneho zabezpečenia zasadnutí, znáša zmluvná strana, ktorá je hostiteľom zasadnutia.Článok 11PodvýboryPôsobnosť a štruktúra podvýborov zriadených s cieľom pomáhať Dočasnému výboru pri vykonávaní jeho povinností sú uvedené v prílohe k tomuto rozhodnutiu.Podvýbory sú zložené zo zástupcov oboch strán. Podľa pravidiel uvedených v článku 1 im striedavo predsedá raz jedna a raz druhá strana.Podvýbory pracujú pod dohľadom Dočasného výboru, ktorému musia podávať správu po každom zasadnutí. Podvýbory neprijímajú rozhodnutia, no môžu predkladať odporúčania Dočasnému výboru.Dočasný výbor môže rozhodnúť o zrušení akýchkoľvek existujúcich podvýborov, môže pozmeniť ich pôsobnosť alebo vytvoriť nové podvýbory, aby mu pomáhali pri plnení jeho povinností.VZa Dočasný výborpredsedaPRÍLOHAPôsobnosť a štruktúra podvýborov EÚ-Srbsko1. Zloženie a predsedníctvoV súlade s článkom 11 ods. 2 rokovacieho poriadku sú podvýbory zložené zo zástupcov Európskej komisie a zástupcov vlády Srbskej republiky (ďalej len „Srbsko“). Podľa pravidiel rokovacieho poriadku uvedených v článku 1 im striedavo predsedá raz jedna a raz druhá strana. Členské štáty sú informované o zasadnutiach podvýborov.2. SekretariátÚradník Európskej komisie a úradník vlády Srbska spoločne plnia úlohy tajomníkov každého z podvýborov.Všetky oznámenia týkajúce sa podvýborov sa zasielajú tajomníkom príslušných podvýborov.3. ZasadnutiaPodvýbory zasadajú so súhlasom oboch strán raz ročne a vždy, keď to okolnosti vyžadujú. Každé zasadnutie podvýboru sa koná v deň a na mieste, na ktorých sa obe strany dohodli.Ak obe strany súhlasia, podvýbory môžu pozvať na svoje zasadnutia odborníkov, aby poskytli požadované špecifické informácie.4. Oblasť pôsobnostiPodvýbory diskutujú o otázkach v súlade s multidisciplinárnou štruktúrou podvýboru uvedenou ďalej. Implementácia dočasnej dohody a európskeho partnerstva, príprava na implementáciu dohody o stabilizácii a pridružení a pokrok týkajúci sa aproximácie, implementácie a vymožiteľnosti právnych predpisov sa budú posudzovať vo všetkých príslušných oblastiach. Podvýbory preskúmajú akékoľvek problémy, ktoré môžu vzniknúť v príslušných oblastiach a navrhnú možné kroky, ktoré je potrebné podniknúť.Podvýbory slúžia tiež ako fórum pre ďalšie objasňovanie acquis communautaire a preskúmavajú pokrok dosiahnutý v Srbsku pri zosúlaďovaní s acquis v súlade so záväzkami vyplývajúcimi z dočasnej dohody.5. ZápisnicaNávrh zápisnice zo zasadnutia každého podvýboru sa vypracuje do dvoch mesiacov po zasadnutí. Keď ho schvália obidve strany, tajomníci podvýboru zašlú kópiu zápisnice tajomníkom Dočasného výboru.6. Verejnosť zasadnutí a zverejnenie zápisnícPokiaľ nie je dohodnuté inak, zasadnutia podvýborov nie sú verejné.7. Štruktúra podvýborov1) Podvýbor pre obchod, priemysel, clá, dane a spoluprácu s ostatnými kandidátskymi krajinami (dočasná dohoda, čl. 3, 4-8, 19-33, 36, 37, 41, 52),2) Podvýbor pre poľnohospodárstvo a rybné hospodárstvo, bezpečnosť potravín, veterinárne a fytosanitárne záležitosti (dočasná dohoda, čl. 9, 10, čl. 11 ods. 2-4, čl. 12 ods. 2, čl. 13-18, 21, 27),3) Podvýbor pre vnútorný trh a hospodársku súťaž (dočasná dohoda, čl. 35, 37, 38 s protokolom č. 5, čl. 39, 40),4) Podvýbor pre hospodárske a finančné záležitosti a štatistiku [dočasná dohoda, čl. 35, 38 ods. 7 písm. b)],5) Podvýbor pre dopravu (dočasná dohoda, čl. 34)[1] Ako uvádza v Oznámení Komisie o pripravenosti Srbska a Čiernej Hory na rokovania o dohode o stabilizácii a pridružení s Európskou úniou, KOM(2005) 476 v konečnom znení..[2] Ú. v. EÚ L ..., ... 2007, s. ...